Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17956

d) kiértékelési módszer. Megjegyzés: Amennyiben szükséges, a burkolat osztályozási szám (PCN) értékek egy-tizedes pontossággal adhatók meg. 2007/70/II. szám 2.6.3 A közzétett burkolat osztályozási szám (PCN) azt jelzi, hogy az ennek megfelelő, vagy ennél alacsonyabb légijármű osztályozási számmal (ACN) rendelkező légijármű az adott burkolaton bármely gumiabroncs nyomás, vagy repülőgép teljes felszálló-súly korlátozás betartása mellett üzemelhet. Megjegyzés: Amennyiben a burkolt felület teherbíró-képességét az évszakok jelentős mértékben befolyásolják, különböző PCN értékeket tehetnek közzé. 2.6.4 A légijármű osztályozási számot az ACN-PCN módszerhez tartozó szabványos számítási eljárások segítségével határozzák meg. Megjegyzés: A légijármű osztályozási szám meghatározásának szabványos módszereit a Repülőtér Tervezési Kézikönyv 3. része tartalmazza. A gyakorlati felhasználhatóság megkönnyítése érdekében a merev és rugalmas burkolatok vonatkozásában az alábbi 2.6.6 b) alpont négy osztályozási csoportja figyelembevételével számos jelenleg forgalomban levő légijármű típust értékeltek ki. Az eredményeket táblázatos formában a fenti kézikönyv tartalmazza. 2.6.5 Az ACN meghatározása szempontjából a burkolt felület „viselkedését” merev, vagy rugalmas szerkezetűnek kell osztályozni. 2.6.6 A burkolat típus ismertetését az ACN-PCN meghatározásához, a teherbíró-képesség szerinti osztályozási csoportokat, a legnagyobb engedélyezett gumiabroncs nyomás kategóriát vagy nyomás értéket, illetve a kiértékelési módszert a következő kódok felhasználásával tegyék közzé:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes